陳狄克設靈|楊明到靈堂致哀 大讚為人樂觀正面:佢係報喜不報憂
無綫(TVB)資深藝員陳狄克上周五(15日)因病離世,享年76歲。今日(19/4)於九龍殯儀館設靈,讓親友作最後道別。楊明在傍晚5時許到達靈堂致哀,他在接受《香港01》訪問時表示:「其實我細細個入嚟公司已經識佢,大家都有合作拍過唔少嘅劇。佢個人好鍾意講笑,為人好正面樂觀。喺之前都有聽過佢係有唔舒服,但實際上係咩唔舒服,我係唔知道發生咩事。因為佢個人係報喜不報憂,就算佢唔舒服,佢都會話『如果我係有事,我就唔會咁有中氣同你講緊嘢啦』。變咗當我聽到佢離世嘅消息,我係覺得好突然,係好唔敢相信,因為過往佢都冇講過佢個病情係有幾咁嚴重,希望佢一路好走。」